**Абай атындағы Нововладимир орта мектебінде өткізілген**

**жалпыұлттық ата-аналар жиналысы**

**Хаттама №1**

Мерзімі:12.05.2017ж

Қатысқандар:54

Қатыспағандар:

**Күн тәртібінде:**

1.Ата-аналарға жаңартылған білім беру мазмұны бойынша ақпарат беру

2.Қамқоршылық кеңес

3.Жаңа форматта ҰБТ мен мектеп бітіру іс-шараларын ұйымдастыру

4.Балалар өмір қауіпсіздігінің алдын-алу шаралары

5.Өз білімін қаржыландыру бойынша мемлекеттік бағдарламалар туралы мәлімет беру

6.Әр түрлі мәселелер

**Тыңдалды:**

Бірінші мәселе бойынша мектеп директоры Мошке А.сөз алып, жаңаша мазмұндағы білім берудің мәселелері жайлы сөз қозғады. Орта білімнің жаңартылған мазмұны, бес күндік оқу аптасы, ағылшын тілін оқытудың әдістемесі, 2019 жылдан бастап жоғары сыныптарда пәндерді ағылшын тілінде оқытуды енгізу, бірыңғай оқулық мәселесі, оқу бейне материалдары, ҰБТ-дегі өзгеріс сынды мәселелерге тоқталды.Жаңартылған білім беру мазмұнын енгізу бойынша мемлекеттік білім беру саясатын талқылау барысында ата-аналарға Елбасымыздың «Болашаққа бағдар:рухани жаңғыру»бағдарламалық мақаласындағы көзқарасты сабақтастырып,жаңа білім беру жүйесі мен ұлттық құндылықтарды ортақтастыра отырып,білім беру мен тәрбиелеу жүйесін жүзеге асыру қажеттілігін жеткізді.Болашақ ұрпақты көзі ашық,көкірегі ояу ашық қоғамда өмір сүру үшін жан-жақты сауаттылық, рухани кемелденген, пайымды-парасатты, көптілді меңгерген, ақпаратпен мықты қаруланған ұлтын,жұртын шынайы сүйе білетін,ұлт мүддесі үшін игі істер жасайтын патриоттар етіп тәрбиелеудің ұлт үшін аса маңыздылығын айтып өтті.

Ағымдағы жылдағы жаңаша білім беру мазмұнына сай 1-сынып оқушыларының жағдайы мен бейімделуі, процестің қалай жүрілгені жайлы

1- сынып жетекшісі Рахметова С.Ш.ақпарат берді.

Екінші мәселе бойынша мектеп директоры Мошке А.сөзін жалғастырып, қамқоршылық кеңесі, оның мақсаты, бағыты,құрамы, атқаратын функциялары туралы таныстырды.Қамқоршылық кеңесі құрылған жағдайда мектеп жарғысының өзгеретіндігін тілге тиек етті.

Үшінші мәселеде ҰБТ-дегі жаңаша формат бойынша оқу ісі меңгерушісі Халым Т. сөз алды. 2017 жылғы түлектер ҰБТ-ні екі рәсімде тапсыратындығы айтылды.ҰБТ бойынша жаңа форматтағы бағалау шкалалары,өткізілу құрылымы,уақыты,тапсырмалардың берілуі және оны орындаудағы ерекшеліктерді слайд арқылы түсіндірді.Сондай-ақ ,мектеп бітіруші түлектердің қорытынды аттестаттау емтихандары,сыныптан-сыныпқа көшу емтихандарына дайындық іс-шаралары туралы таныстырылып,интербелсенді тақтада бейнекөрсетілім көрсетілді.

Төртінші мәселе бойынша мектеп директоры Мошке А. Ақмола облысы прокуратурасының 05.05.2017 жыл мерзімдегі № 2-02070-17-05026 хатының негізінде балалардың өмір қауіпсіздігі туралы оқып таныстырды.Ауа-райының күрт жылынуы,қолайсыз жағдайларға байланысты әр түрлі жарақат алу, балалар өлімі,көпқабатты үйлердің терезесінен құлау сынды деректерге сүйене отырып, ақпарат берілді.Кәмелетке толмаған балалардың құқығын қорғау,олардың қауіпсіздігін қамтамасыз ету мақсатында ағарту жұмысын жүргізуде ата-аналармен бірлесіп жұмыс жасау қажеттілігі айтылды.

Бесінші мәселеде «Ақмола облысы білім басқармасы»ММ-нің 11.05.2017 жыл №06-04/2768 хатының негізінде өз білімін қаржыландыру бойынша мемлекеттік бағдарламалар туралы ақпарат берілді.

Әр түрлі мәселелер бойынша жаңартылған білім беру шеңберінде біліктілік курстарынан өткен мұғалімдер де өз ойларын ортаға салды.Өз кезегінде сөз алған Арынбай Г.,Жанбазар Т., Сайфил Г., Шунатай А.,Косантай Т. сынды ата-аналар заманға сай өзгерістерге бейімделіп, ұрпақтың қамы үшін өз сауаттылығымызды да арттыруымыз қажет деген ойларын айтты.

Тиісті ақпарат алып, білім беру жүйесіндегі өзгерістер мен жаңарулар туралы мәлімет алған ата-аналар мектеп әкімшілігіне,ұстаздар еңбегіне алғыс айтып, ұлт мүддесі үшін ұрпақтың толыққанды білімді, рухани бай болып өсуіне үлес қосатындықтарын жеткізді.

Ауыл ақсақалдары Жанбазар Т. мен Дайров Б. бастаған бір топ ата-аналар қамқоршылық кеңесін құру үшін ауылымызда демеуші болатын азаматтардың жоқтығы, демеушілік жасайтын ЖШС-тің қолдау көрсетіп, көмек бере алмайтындығы,ата-аналдардың әлеуметтік жағдайының төмендігі салдарынан қамқоршылар кеңесін құру мүмкін емес екендігін бірауыздан кесіп айтты.

Ата-аналар комитетінің төрайымы Сайфил Г.сөз алып,жазғы демалыс уақытында балалардың өмір қауіпсіздігін қамтамасыз ету мақсатында түрлі іс-шаралар өткізуді жоспарлап,жазғы лагерді қызықты өткізуге ата-аналар мен мұғалімдер ат салысып,бірлескен жұмыс атқаруымыз қажет деген ұсыныс білдірді.

**Қаулы:**

1.Жаңартылған білім беру мазмұны туралы берілген ақпараттың негізінде ата-аналар өз балаларына тиісті жағдайлар жасасын.

2.Болашақта қамқоршылар кеңесін құрудың тетіктері қарастырылсын.

3.Жаңа форматтағы ҰБТ мен қорытынды аттестаттауға оқушылардың дайындығы нығайтылсын.

4.Балалардың өмір қауіпсіздігі басты назарда ұсталсын.

5.Өз білімін қаржыландыру бойынша мемлекеттік бағдарламалардың жүзеге асуына ата-аналар белсенділік танытсын.

**Төрайымы:** Мошке А.

**Хатшы:** Махаббат Қ.